EkBass/fiwiki-20250220-pages-articles huggingface dataset:
Major League Baseball -kausi 1920

Major League Baseball -kausi 1920 päättyi Cleveland Indiansin 5–2 voittoon Brooklyn Robinsista kauden päätteeksi pelatussa World Series -ottelusarjassa. Sarja pelattiin toisen kerran peräkkäin paras yhdeksästä -järjestelmällä. Bill Wambsganss teki historiallisen suorituksen loppuottelusarjan viidennessä ottelussa, yksin suoritetun kolmoispolton (triple play). Vastaavaa ei aiemmin, kuten ei koskaan myöhemminkään ole nähty World Series -otteluissa. Kaudella koettiin ikävä tragedia, kun Cleveland Indiansin 29-vuotias Ray Chapman sai 16. elokuuta Yankees'ia vastaan pelatussa ottelussa päähänsä Carl Maysin syötön ja menehtyi kallonmurtuman seurauksena seuraavana päivänä. Detroit Tigers hävisi kauden aluksi 13 ottelua peräkkäin jakaen ennätyksen Washington Senatorsin kanssa kaudelta 1904. Boston Red Sox myi rahapulassa Babe Ruthin Yankeesille. Ruth löi yhden kauden kunniajuoksuennätyksen, 54 ja juoksuja hänen lyöntivuorollaan syntyi kaikkiaan 134. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Cleveland Indians 98 56 0 .636 \-- 2\. Chicago White Sox 96 58 0 .623 2.0 3\. New York Yankees 95 59 0 .617 3.0 4\. St. Louis Browns 76 77 1 .497 21.5 5\. Boston Red Sox 72 81 1 .471 25.5 6\. Washington Senators 68 84 1 .447 29.0 7\. Detroit Tigers 61 93 1 .396 37.0 8\. Philadelphia Athletics 48 106 2 .257 52.0 National League National League National League National League National League National League Sija Joukkue Voitot Tappiot Tasan Voittosuhde GB 1\. Brooklyn Robins 93 61 1 .604 \-- 2\. New York Giants 86 68 1 .558 7.0 3\. Cincinnati Reds 82 71 1 .536 10.5 4\. Pittsburgh Pirates 79 75 1 .513 14.0 5\. St. Louis Cardinals 75 79 1 .487 18.0 6\. Chicago Cubs 75 79 0 .487 18.0 7\. Boston Braves 62 90 1 .408 30.0 8\. Philadelphia Phillies 62 91 0 .405 30.5 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 Peli 6 Peli 7 World Series Cleveland Indians 5–2 Brooklyn Robins 3–1 0–3 1–2 5–1 8–1 1–0 3–0 ==Aiheesta muualla== * Baseball almanakka - American League 1920 * Baseball almanakka - National League 1920 * Baseball almanakka - World Series 1920 Luokka:Major League Baseball -kaudet Luokka:Vuoden 1920 baseball
Toisen kanssa

Toisen kanssa on Yle TV2:lla keväällä 2014 esitetty suomalainen kuusiosainen draamasarja. Sarjan on ohjannut Lauri Nurkse, käsikirjoittanut Marika Kuortti ja sen pääosissa näyttelevät Krista Kosonen ja Mikko Leppilampi. == Juoni == Sarja kertoo pariskunnasta, Saarasta (Krista Kosonen) ja Toukosta (Mikko Leppilampi), jotka ovat pitkään yrittäneet saada lasta. Merkittävässä osassa sarjassa on myös Saaran työ lastensuojelun sosiaalityöntekijänä. == Tuotanto == Sarjan tuotti Yle Draama. Se kuvattiin kesä–joulukuussa 2013. Sarjassa Krista Kososen esittämän päähenkilön Saaran Susanna-siskoa esittänyt Miina Maasola joutui marraskuussa 2013 auto-onnettomuuteen kesken sarjan kuvausten. Maasola ehti näytellä omat kohtauksensa yhtä kuvauspäivää lukuun ottamatta. Helmikuussa 2014 Maasola menehtyi onnettomuudessa saamiinsa vammoihin. Sarjan ensimmäisen osan lopussa oli omistus ”Miina Maasolan muistolle”. Toisen kanssa julkaistiin DVD:llä 24. syyskuuta 2014. Se esitettiin uusintana 29. joulukuuta 2014 – 7. tammikuuta 2015. Toisen kerran Yle esittää sarjan uusintana alkuvuodesta 2019. == Vastaanotto == Krista Kosonen ja Mikko Nousiainen saivat parhaan mies- ja naisnäyttelijän Kultainen Venla -ehdokkuudet. Lisäksi ohjelma oli ehdolla yleisöäänestyksessä vuoden parhaaksi TV-ohjelmaksi. Tammikuussa 2015 järjestetyssä gaalassa Krista Kosonen palkittiin parhaana naisnäyttelijänä. == Rooleissa == == Jaksot == Jakso Ensiesitys Katsojaluvut (ensiesitys) 1\. 26. maaliskuuta 2014 297 000 2\. 2. huhtikuuta 2014 309 000 3\. 9. huhtikuuta 2014 289 000 4\. 16. huhtikuuta 2014 346 000 5\. 23. huhtikuuta 2014 368 000 6\. 30. huhtikuuta 2014 332 000 == Lähteet == Luokka:2010-luvun suomalaiset draamasarjat Luokka:Yle TV2:n televisio-ohjelmat
Ruskovatsamedestäjä

Ruskovatsamedestäjä (Cinnyris bouvieri) on medestäjien heimoon kuuluva varpuslintu. ==Levinneisyys== Ruskovatsamedestäjää tavataan Afrikan keskiosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Hohtomedestäjä

Hohtomedestäjä (Cinnyris habessinicus) on medestäjien heimoon kuuluva varpuslintu. ==Levinneisyys== Hohtomedestäjää tavataan Afrikan itäosissa sekä Arabian niemimaalla. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Operaatio Lachsfang

Operaatio Lachsfang ('lohenpyynti') oli toisessa maailmansodassa Saksan suunnitelma Kantalahden ja Belomorskin valtaamiseksi Suomen tuella. Tarkoitus oli katkaista Muurmannin rata kokonaan, jotta estettäisiin liittoutuneiden materiaalikuljetuksia Neuvostoliittoon Murmanskin sataman kautta. Operaation suunnittelu alkoi Saksan XXXVI vuoristoarmeijakunnassa 22. heinäkuuta 1942. Suunnitelman mukaan vuoristoarmeijakunnan piti 80 000 sotilaan voimin hyökätä pohjoisessa Kantalahden suuntaan ja Suomen samalla vallata etelämpänä Belomorsk. Suomi oli ollut aiemmin poliittisista syistä vastahakoinen Muurmannin radan katkaisemiseen. Saksan yhteysupseeri kenraali Erfurth tunnusteli aluksi Suomen kantaa Adolf Hitlerin päiväkäskyyn nro 44 yleisesikunnan päällikkö Erik Heinrichsilta, sitten ylipäällikkö Mannerheimilta. Mannerheim suhtautui nyt elokuun alussa hankkeeseen muodollisesti pidättyvän myönteisesti, mutta asetti Suomen osallistumiselle korkeat ehdot. Ensinnäkin Saksan olisi ensin vallattava Leningrad (operaatio Nordlicht), jotta Suomi voisi vapauttaa Kannaksella olleita joukkojaan Belomorskin operaatioon. Suomen piti myös saada Saksan ilmavoimien tuki ja runsaita polttoainetoimituksia. Lisäksi Mannerheim edellytti, että Saksa Leningradin vallattuaan olisi itse ensin hyökännyt Syvärin suunnassa antaen Suomelle selustatukea, mikä näytti vaikeasti toteutettavalta vaatimukselta. Näillä ehdoilla Mannerheim lupasi kymmenen suomalaisdivisioonan ja panssaroidun divisioonan aloittavan hyökkäyksen koilliseen Maanselän rintamalta. Nähtiin välttämättömäksi, että operaatio saataisiin toteutetuksi ennen talven tuloa.Henrik O. Lunde (2011) Finland's War of Choice: The Troubled German-Finnish Coalition in WWII. Casemate Publishers Google Books Hitlerin päiväkäsky nro 45 heinäkuussa 1942 määräsi pohjoisen armeijaryhmän valmistautumaan Leningradin valtaukseen eli operaatio Nordlichtiin viimeistään syyskuussa 1942. Pohjoisen armeijaryhmään kuulunut Saksan 5. vuoristodivisioona oli tarkoitus vapauttaa 15. elokuuta osallistumaan Lachsfangiin. Tämän osoittauduttua vaikeaksi Hitler määräsi Norjasta 3. vuoristodivisioonan Suomeen. Neuvostoliiton aloitettua massiivisen hyökkäyksen pohjoista armeijaryhmää vastaan Vahriselässä 27. elokuuta 1942 Saksa joutui suuntaamaan tämänkin joukon Leningradin rintaman tueksi. Saksa päätyi hylkäämään operaatio Nordlichtin 20. lokakuuta, ja tämän myötä hautaamaan myös Lachsfangin.Henrik O. Lunde (2013) Hitler's Wave-Breaking Concept: An Analysis of the German End-Game in the Baltic. Casemate Publishers Google Books Sivut 82-84 ja 273. Suomalaiset eivät tämän jälkeen suunnitelleet uutta hyökkäystä Belomorskiin. ==Lähteet== ==Kirjallisuutta== *Earl F. Ziemke: The German Northern Theater of Operations 1940-1945. Sivut 222-234 ja 333. (Teoksen suomennos: Saksalaisten sotatoimet Pohjolassa 1940-1945, suom. Matti Santavuori. WSOY, 1963 Lachsfang Luokka:Jatkosota
Samsung Galaxy Note 3

Samsung Galaxy Note 3 on Samsung Electronicsin 25. syyskuuta 2013 julkaisema älypuhelin, jossa on esiasennettuna Android 4.3 "Jellybean" -käyttöjärjestelmä. == Tekniset tiedot == ===Muotoilu=== Samsung Galaxy Note 3 -älypuhelimessa on 5,7-tuumainen täysteräväpiirtonäyttö. ===Fyysiset osat=== Laitteesta löytyy Samsungin oma Exynos 5 Octa -suoritin. Laitteessa on kolme gigatavua RAM-muistia ja 64 gigatavua sisäistä muistia. Puhelimen muisti on laajennettavissa enintään 64 gigatavun microSD-kortilla. ====Kamerat ja multimedia==== Laitteessa on 13 megapikselin takakamera. Etukameran tarkkuus on puolestaan kaksi megapikseliä. Videokuvaus voidaan tehdä 2160p (4K) -tarkkuudella 30 kuvaa sekunnissa. === Ohjelmisto === Julkaisuhetkellä laitteessa oli esiasennettuna Android 4.3 "Jellybean". Myöhemmin laitteeseen on tullut päivitys Android 5.0 "Lollipop" -versioon. == Lähteet == * https://www.phonearena.com/phones/Samsung-Galaxy-Note-3_id7984 Galaxy Note 3 Luokka:Android-pohjaiset laitteet Luokka:Vuoden 2013 matkapuhelimet Luokka:Kosketusnäytölliset älypuhelimet
Savannimedestäjä

Savannimedestäjä (Cinnyris coccinigastrus) on medestäjien heimoon kuuluva varpuslintu. ==Levinneisyys== Savannimedestäjää tavataan Länsi-Afrikan eteläosista Keski-Afrikan tasavallan kautta Ugandaan ulottuvalla alueella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Korumedestäjä

Korumedestäjä (Cinnyris johannae) on medestäjien heimoon kuuluva varpuslintu. ==Levinneisyys== Korumedestäjää tavataan Länsi-Afrikan eteläosissa sekä keskisessä Afrikassa. Lajin kannankehitys on laskeva, mutta sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Medestäjät
Isokorumedestäjä

Isokorumedestäjä (Cinnyris superbus) on medestäjien heimoon kuuluva varpuslintu. == Levinneisyys == Isokorumedestäjää tavataan Afrikassa Sierra Leonesta ja Etelä-Malista Keniaan, Tansaniaan ja Angolaan ulottuvalla alueella. Lajin kannankehitys on laskeva, mutta sen ei uskota olevan vaarassa, ja se on luokiteltu elinvoimaiseksi. == Lähteet == Luokka:Medestäjät
Morogoronmedestäjä

Morogoronmedestäjä (Cinnyris rufipennis) on medestäjien heimoon kuuluva varpuslintu. ==Levinneisyys== Morogoronmedestäjää tavataan Tansaniassa Udzungwa-vuoriston alueella. Lajin levinneisyysalue on pieni, ja sen elinympäristöjä uhkaavat metsien hakkuut. Morogoronmedestäjän kannaksi on arvioitu 10 000–19 999 yksilöä. Laji on luokiteltu vaarantuneeksi. ==Lähteet== Luokka:Medestäjät Luokka:Uhanalaiset linnut
Kleine Scheidegg

thumb|250px|right|Kleine Scheideggin rautatieasema, taustalla lähes nelikilometrinen Eiger. Kleine Scheidegg on Keski-Sveitsissä, Bernin Alpeilla, Eiger- ja Lauberhornvuorten välissä sijaitseva sola. Solan korkeus merenpinnan tasosta on 2 061 metriä. Sola sijaitsee Lauterbrunnenin ja Grindelwaldin kuntien rajalla ja on ollut kulkureitti kylien välillä. == Rautatieasema == Solassa on kolmen rautatien risteysasema: * Wengernalpbahn AG:n (WAB) kapearaiteinen rautatie Lauterbrunnenista Wengenin kautta Grindelwaldiin kulkee solan kautta. * Jungfraubahn AG:n 9,3-kilometrinen rata Jungfraujochille lähtee Kleine Scheideggistä. Solassa ei ole autotietä, mutta se on useiden retkeilyreittien risteyskohta. Solasta lähtee köysirata Lauberhornille. == Triviaa == * Elokuva Tehtävä Alpeilla () kuvattiin osittain Kleine Scheideggin Hotel Bellevue des Alpes -hotellissa sekä lähiympäristössä. == Katso myös == * Grosse Scheidegg == Lähteet == * * * === Viitteet === == Aiheesta muualla == Luokka:Sveitsin solat Luokka:Sveitsin rautatieliikennepaikat Luokka:Sveitsin talviurheilukeskukset Luokka:Lauterbrunnen Luokka:Grindelwald
Australia talviolympialaisissa 2014

Australia osallistui Sotšin talviolympialaisiin 2014 kymmeneen eri lajiin 60 urheilijan suuruisella joukkueella. Ensimmäisen kerran Australia osallistui talviolympialaisiin Garmisch-Partenkirchenissä 1936 ja on lähettänyt joukkueensa talviolympialaisiin joka kerta vuodesta 1952. Lumilautailija Alex Pullin toimi Australian joukkueen lipunkantajana olympialaisten avajaisseremoniassa. Maa saavutti Sotšin olympialaisista kolme mitalia, joista kaksi oli hopeisia ja yksi pronssinen. Mitalitilastossa maa oli sijalla 24. ==Joukkue== === Alppihiihto=== * Emily Bamford * Lavinia Chrystal * Dominic Demschar * Ross Peraudo * Greta Small ===Ampumahiihto=== * Alexei Almoukov * Lucy Glanville === Freestylehiihto=== * Dale Begg-Smith * Britteny Cox * Katya Crema * Matt Graham * Anton Grimus * Sam Hall * Russell Henshaw * Sami Kennedy-Sim * Scott Kneller * Lydia Lassila * David Morris * Taylah Oneill * Jenny Owens * Nicole Parks * Laura Peel * Danielle Scott * Anna Segal * Amy Sheehan * Brodie Summers * Samantha Wells * Davina Williams === Lumilautailu=== * Cameron Bolton * Torah Bright * Belle Brockhoff * Kent Callister * Holly Crawford * Jarryd Hughes * Scotty James * Nathan Johnstone * Stephanie Magiros * Alex Pullin * Hannah Trigger === Taitoluistelu=== * Brooklee Han * Brendan Kerry * Gregory Merriman * Danielle Obrien === Pikaluistelu=== * Daniel Greig * Pierre Boda * Deanna Lockett === Pohjoismaiset hiihtolajit=== ==== Maastohiihto==== * Phillip Bellingham * Esther Bottomley * Aimee Watson * Callum Watson === Ohjaskelkkailu=== * Alexander Ferlazzo === Rattikelkkailu=== * Duncan Harvey * Lucas Mata * Gareth Nichols * Jana Pittman * Astrid Radjenovic * Heath Spence === Skeleton=== * Lucy Chaffer * John Farrow * Michelle Steele ==Lähteet== * Sochi.ru === Viitteet === talviolympialaisissa 2014 Luokka:Valtiot talviolympialaisissa 2014
Julian Byng

Julian Hedworth George Byng, Byng of Vimyn varakreivi (11. syyskuuta 1862 Wrotham Park, Middlesex – 6. kesäkuuta 1935 Thorpe Hall, Essex)Julian Hedworth George Byng, Viscount Byng of Vimy Encyclopædia Britannica Online Academic Edition. Viitattu 9.2.2014. oli brittiläinen sotamarsalkka, joka palveli komentajana ensimmäisessä maailmansodassa ja toimi Kanadan kenraalikuvernöörinä 1921–1926. Byng valmistui ratsuväen upseeriksi vuonna 1883 ja osallistui seuraavana vuonna Sudanin sotaretkeen. Hän osallistui myös toiseen buurisotaan 1899–1902 ja yleni sen aikana everstiksi. Hänet ylennettiin 1909 kenraalimajuriksi ja nimitettiin 1912 Egyptiin sijoitettujen joukkojen komentajaksi. Maailmansodan puhjettua Byng määrättiin aluksi ratsuväkidivisioonan ja sitten ratsuväkiarmeijakunnan komentajaksi länsirintamalle. Toukokuussa 1915 hänet siirrettiin komentamaan yhdeksättä armeijakuntaa Gallipolin maihinnousussa. Byng oli niitä harvoja brittiläisiä komentajia, joiden katsottiin ansioituneen tässä epäonnistuneessa operaatiossa, sillä hän sai joukkonsa evakuoitua menestyksekkäästi Suvlan lahdelta. Gallipolin retken aikana hänet myös ylennettiin kenraaliluutnantiksi.Nordisk familjebok, täydennysosa (1922), s. 926 Runeberg.org. Viitattu 9.2.2014.Sir Julian Byng Firstworldwar.com. Viitattu 9.2.2014. Palattuaan Ranskaan Byng nimitettiin toukokuussa 1916 kanadalaisista joukoista muodostetun armeijakunnan komentajaksi. Joukot osallistuivat tuona vuonna Sommen taisteluun ja onnistuivat huhtikuussa 1917 valtaamaan Vimyn harjanteen Arrasin pohjoispuolella. Kesäkuussa 1917 Byng nimitettiin brittien kolmannen armeijan komentajaksi, ja hän johti hyökkäystä Cambrain taistelussa saman vuoden marraskuussa, minkä jälkeen hänet ylennettiin kenraaliksi. Vaikkakin Cambrain hyökkäys lopulta torjuttiin, se muodostui merkittäväksi, sillä siinä käytettiin ensimmäistä kertaa panssarivaunuja laajemmassa mittakaavassa. Sodan viimeisinä kuukausina Byngin kolmas armeija saavutti sarjan voittoja ja mursi saksalaisten Hindenburg-linjan 27. syyskuuta 1918. Sodan päätyttyä hänet korotettiin lokakuussa 1919 paroniksi nimellä Byng of Vimy of Thorpe-le-soken. Byng toimi Kanadan kenraalikuvernöörinä 1921–1926 ja Suur-Lontoon poliisitoimen johtajana 1928–1931. Hänet korotettiin varakreiviksi 1928 ja ylennettiin sotamarsalkaksi 1932. ==Lähteet== ==Aiheesta muualla== Luokka:Kanadan kenraalikuvernöörit Luokka:Brittiläiset marsalkat Luokka:Vuonna 1862 syntyneet Luokka:Vuonna 1935 kuolleet
Mauri Korhonen

Mauri Kalervo Korhonen (18. elokuuta 1927 Helsinki – 29. huhtikuuta 2022 Espoo)Kuolinilmoitus. Helsingin Sanomat 5.6.2022, s. B 31. oli suomalainen tieteellinen valokuvaaja ja sieniin erikoistunut tietokirjailija. Hän oli Helsingin yliopiston kasvimuseon apulaiskonservaattori. Hän teki useita sienikirjoja teksteineen kuvineen.Facta2001, WSOY 1981, 9. osa, palsta 13 Tutkijana Korhosen erityisen kiinnostuksen kohteita olivat rouskut ja tateista lehmäntattien (Leccinum) suku sekä herkkutatit (Boletus edulis -ryhmä). Hän sai kunniatohtorin arvon. Korhosen mukaan nimettyjä sieniä ovat nukkarusokas (Entoloma korhonenii) ja kupukirjovahakas (Hygrophorus korhonenii)Muistokirjoitus Botanicum 3/2022. ==Teokset== * Kodin huonekasvit, teksti: Frank Hejndorf; toimitus: Else Larsen; suomennos: Olof Larsson; kukkapiirrokset: Verner Hancke; vinjetit: Ebba Schultz; värivalokuvat: Mauri Korhonen. 2. p. Otava, 1972 (1. p. ilm. nimellä Mitä - Missä - Milloin; Huonekasvikirja. ) * 100 sientä, Mauri Korhonen; valokuvat ja piirrokset tekijän. Otava, 1973 * Sienestäjän aakkoset, Kalevi Pohjola; valokuvat: Mauri Korhonen. Kansallis-osake-pankki, [1973] * Kauppasienikuvasto, [Kalevi Pohjola]; [valokuvat: Mauri Korhonen]. Ammattikasvatushallitus, metsäopetuksen osasto, 1973 * Sienikuvasto, julk. Suomen sieniseura; teksti: Toivo Rautavaara; valokuvat: Mauri Korhonen ym. 3. p. WSOY, 1973 * Myrkkysieniopas, Mauri Korhonen, Kalevi Pohjola; [valokuvat ja piirrokset: Mauri Korhonen]. Ammattikasvatushallitus, 1976 2. korj. p. 1981. * Myrkkysienet ja sienimyrkytykset, Harri Harmaja, Mauri Korhonen, Hans Åkerblom. Weilin + Göös, 1976. * Joka kodin luonnonopas, J. Felix, J. Toman, K. Hísek; [piirrokset: Květoslav Hísek, Jan Solpera; suom.: Liisa Hernesniemi...et al; suomennoksen tark. Mauri Korhonen...et al.]. Otava, 1976 * Sienestäjän kirja, Mauri Korhonen; [valokuvat ja piirrokset tekijän]. Otava, 1978 * Ruokasieniopas, Mauri Korhonen; [valokuvat ja piirrokset tekijän]. Valitut palat, 1978 * Sienestäjän taskukirja, Mauri Korhonen; [valokuvat ja piirrokset tekijän]. Otava, 1981 * Uhatut kasvimme: Suomen luonnonsuojeluliiton teemakirja, Seppo Vuokko; kuvat Mauri Korhonen; [piirrokset Marja Koistinen]. Suomen luonnonsuojelun tuki, 1983 * Suomen rouskut, Mauri Korhonen; valokuvat ja piirrokset tekijän. Otava, 1984 * Uusi sienikirja, Mauri Korhonen; [valokuvat ja piirrokset tekijän]. Otava, 1986 * Kämmekät: Suomen orkideat, Mauri Korhonen, Seppo Vuokko. Forssan kustannus, 1987 * Huikeita sienijuttuja, toimittanut Mauri Korhonen. Suomen sieniseura, 1997 * Luonnosta kuvaksi, Mauri Korhonen & Tuuli Timonen. Yliopistopaino, 2003. * Tunnista sieni, Mauri Korhonen; [valokuvat ja piirrokset tekijän]. Otava, 2005. * Löydä ruokasieni, Otava, Mauri Korhonen. 2008 * Sienet Suomen luonnossa, Mauri Korhonen. Otava, 2009. * Sienet ja sieniherkut, Mauri Korhonen ja Tatu Lehtovaara; [valokuvat: Mauri Korhonen, Jukka Heiskanen]. Otava, 2012. == Lähteet == == Aiheesta muualla == * Mauri Korhosen muistokirjoitus Helsingin Sanomissa. Luokka:Suomalaiset tietokirjailijat Luokka:Suomalaiset valokuvaajat Luokka:Vuonna 1927 syntyneet Luokka:Vuonna 2022 kuolleet
Jan Philipp Albrecht

Jan Philipp Albrecht (s. 20. joulukuuta 1982 Braunschweig) on saksalainen vihreitä edustava poliitikko. Hänet valittiin Euroopan parlamenttiin ensimmäisen kerran vuoden 2009 vaaleissa ja uudelleen vuonna 2014. Albrecht kuului vuodesta 2009 kansalaisvapauksien sekä oikeus- ja sisäasioiden valiokuntaan. Lisäksi hän oli Irakin ja Israelin suhteista vastaavien valtuuskuntien jäsen. Vuosina 2012–2013 hän oli järjestäytynyttä rikollisuutta, korruptiota ja rahanpesua käsitelleen erityisvaliokunnan jäsen. Albrecht opiskeli vuosina 2003–2009 oikeustieteitä Bremenissä, Berliinissä ja Brysselissä. Hän erikoistui Hannoverin ja Oslon yliopistoissa tietotekniikan alan oikeuteen. Albrecht on ottanut näkyvästi kantaa NSA-urkintaskandaaliin. Saksan vihreässä puolueessa Albrecht on toiminut vuodesta 1999. Vuosina 2006–2008 hän oli vihreiden nuorisojärjestön valtakunnallinen tiedottaja. ==Lähteet== ==Aiheesta muualla== * Jan Albrechtin verkkosivut * Luokka:Saksalaiset europarlamentaarikot Luokka:Saksalaiset vihreät poliitikot Luokka:Vuonna 1982 syntyneet Luokka:Elävät henkilöt
Erakkoperhoset

Erakkoperhoset (Calinaginae) on pieni, vain yhden suvun ja siinä 11 lajia sisältävä täpläperhosten alaheimo. s. 210 Kaikki lajit elävät itäisessä Etelä- Aasiassa.Markku Savela Ryhmä on ollut taksonomisesti ongelmallinen. Geneettiset tutkimukset viittaavat sen olevan läheistä sukua heinä- ja soturiperhosilleThe Nymphalidae Systematics Group Tree of Life web project Toukilla on kaksihaarainen perä ja pään yhteydessä kaksi uloketta. Kotelo on suunnilleen munanmuotoinen.A Note on the Systematic Position of the Butterfly Genus Calinaga (Nymphalidae) == Lajit == Alaheimoon kuuluu 11 perhoslajia. * burmaneremiitti Calinaga aborica * buddhaeremiitti Calinaga buddha * taiwanineremiitti Calinaga formosana * dalineremiitti Calinaga buphonas * rosvoeremiitti Calinaga cercyon * tiibetineremiitti Calinaga davidis * vietnamineremiitti Calinaga funeralis * bhutanineremiitti Calinaga gautama * yunnanineremiitti Calinaga genestieri * kiinaneremiitti Calinaga lhatso * isoeremiitti Calinaga sudassana == Lähteet == == Aiheesta muualla == * Butterflies of India Luokka:Täpläperhoset
Unto Korhonen (professori)

Unto Kalervo Korhonen (20. tammikuuta 1915 Viipuri – 22. maaliskuuta 1988 VantaaKuolleita. Helsingin Sanomat 12.4.1988, s. 16. Viitattu 15.5.2018. (Maksullinen artikkeli.)) oli suomalainen fyysikko. Hän väitteli tohtoriksi vuonna 1952 Helsingin yliopistossa ja hoiti Teknillisen korkeakoulun fysiikan professuuria 1957–1979 ja toimi Tampereen Teknillisen Korkeakoulun ensimmäisenä rehtorina 1965–1969. Vuonna 1965 Tampereelle perustettiin Teknillisen korkeakoulun sivukorkeakoulu, joka 1972 itsenäistyi Tampereen teknilliseksi korkeakouluksi (TTKK). Professorina Korhonen tutki kiinteiden aineiden atomien elektronijakautumia.Facta 2001, osa 9, p. 14. WSOY 1981. WSOY Iso Tietosanakirja osa 4, s. 433. WSOY 1995. Hän oli myös Helsingin seudun kesäyliopiston ensimmäinen rehtori vuosina 1966–1975, Suomen Fyysikkoseuran perustajajäsen ja puheenjohtaja 1956–1958 sekä Suomen tieteenharjoittajien liiton hallituksen puheenjohtaja 1961–1969. == Lähteet == Luokka:Suomalaiset fyysikot Luokka:Teknillisen korkeakoulun professorit Luokka:Suomalaiset professorit Luokka:Suomen oppilaitosten rehtorit Luokka:Vuonna 1915 syntyneet Luokka:Vuonna 1988 kuolleet
Grosse Scheidegg

Grosse Scheidegg on Keski-Sveitsissä, Bernin Alpeilla, Grindelwaldin kunnassa sijaitseva sola. Solan korkeus merenpinnan tasosta on 1 962 metriä. Sola yhdistää Lütschentalin laaksossa sijaitsevan Grindelwaldin Haslitalissa sijaitsevaan Meiringeniin. Grosse Scheideggin yli kulkee vuonna 1979 rakennettu autotie. Solan yli on säännöllistä linja-autoliikennettä toukokuulta lokakuulle. == Katso myös == * Kleine Scheidegg == Lähteet == * * === Viitteet === == Aiheesta muualla == Luokka:Sveitsin solat Luokka:Grindelwald
Val Brembilla

Val Brembilla on kunta pohjois-Italiassa Bergamon maakunnassa Lombardian alueella. Kunta perustettiin vuonna 2014, kun 4 150 asukkaan Brembillan ja 372 asukkaan Gerosan kunnat yhdistyivät muodostaen Val Brembillan kunnan. Kuntaliitokset 2014 == Lähteet == Luokka:Bergamon maakunnan kunnat
Petter Hahn

Petter (Petrus Olai) Hahn (n. 1650 Uråsa, Ruotsi – 20. elokuuta 1719 Västerfärnebo, Ruotsi Viitattu 9.2.2014.) oli Turun akatemian rehtorina ja prefessorina toiminut ruotsalainen fysiikan professori. Hahn oli Uråsan pitäjän Skyestä kotoisin ollut talollisen poika. Hän kävi lukion Växjössä ja pääsi ylioppilaaksi Turussa 1672. Kun hän oli valmistunut Turun akatemiasta filosofian kandidaatiksi, hänet nimitettiin yliopiston kirjastonhoitajaksi 1677, mutta hän pääsi hoitamaan virkaa vasta 1690 korvauksena siitä, ettei hän voinut ruotsinkielisenä saada palkkapitäjää Suomesta. Maisteriksi Hahn vihittiin 1679, ylimääräinen fysiikan professori hänestä tuli 1681 ja vakinainen 1683. Turun akatemian rehtorina Hahn toimi kahteen otteeseen, 1690–1691 ja 1705–1706. Hahnin toimiessa respondenttina julkaistiin ainakin 125 väitöskirjaa fysikaalisista ja fysiologisista ilmiöistä, joita kuitenkin pääosin tarkasteltiin filosofian kannalta. Joissakin oli silti nähtävissä Descartesin vaikutusta. Hahn itse edusti kriittistä näkemystä astrologiaan ja alkusyntyoppiin nähden, ja vaikka hänkin esimerkiksi väitti auringon kiertävän maapallon ympäri, niin hänen tutkimuksissaan näkyy merkkejä kokeellisesta näkökulmasta. Hahn omisti professorina ollessaan Jordansbyn maatilan Tenholassa. Hahn kuoli sotaa paossa Ruotsissa, jossa hän asui vävynsä, Västerfärnebon kirkkoherrana toimineen Lars Tammelinin luona. Hahn oli naimisissa vuodesta 1681 Margareta Lietzenin kanssa. == Lähteet == Luokka:Turun akatemian professorit Luokka:Turun akatemian rehtorit Luokka:Suomalaiset professorit Luokka:Vuonna 1650 syntyneet Luokka:Vuonna 1719 kuolleet
Itäinen komppania

Itäinen komppania () oli Pyhän saksalais-roomalaisen keisarikunnan johtama kauppakomppania keisari Kaarle VI:n aikakaudella vuosina 1719–1740. Komppanian tavoitteena oli vahvistaa keisarikunnan kauppaa Balkanilla ja se nautti laajoista oikeuksista keisarikunnan sisällä. Komppaniassa oli lukuisia ongelmia ja esimerkiksi kuljetus- ja tuotantomaksut nousivat kohtuuttomiksi. Näin esimerkiksi Triesten vapaasatamassa Ruotsista tuota teräs ja rauta, jota kuljettiin alankomaalaisilla ja brittiläisillä laivoilla, oli halvempaa kuin keisarikunnan muilta alueelta tuotu. Komppania oli jo vuonna 1731 pahasti velkaantunut. Tavoite Balkanin kaupan vahvistamisesta epäonnistui ja komppania purettiin vuonna 1740. == Lähteet == Luokka:Pyhä saksalais-roomalainen keisarikunta Luokka:Kauppakomppaniat
Ice Cube (Sotši)

Ice Cube (, Ledjanoi Kub) on curlinghalli Sotšissa, Venäjällä. Se sijaitsee Sotšin olympiapuistossa. Ice Cube rakennettiin Sotšin talviolympialaisia ja talviparalympialaisia varten. Kisahakemuksen mukaan se oli määrä siirtää kisojen jälkeen Rostovin kaupunkiin kestävän kehityksen periaatteiden mukaisesti. Luvattu siirto ei kuitenkaan toteutunut. Olympialaisten jälkeisenä vuosikymmenenä rakennuksessa on kuvattu muun muassa joitakin TNT- televisiokanavan suositun Comedy Club -ohjelman jaksoja, esimerkiksi vuoden 2016 Venäjän F1-osakilpailun aikana. ==Lähteet== ==Aiheesta muualla== Luokka:Venäjän urheiluhallit Luokka:Talviolympialaiset 2014 Luokka:Talviparalympialaiset 2014 Luokka:Sotši
William Birdwood

William Riddell Birdwood (13. syyskuuta 1865 Bombay, Brittiläinen Intia – 17. toukokuuta 1951 Lontoo) oli brittiläinen sotamarsalkka, joka komensi australialaisista ja uusiseelantilaisista koottuja ANZAC-joukkoja ensimmäisessä maailmansodassa. Birdwood aloitti upseerinuransa vuonna 1883. Hän osallistui vuosina 1891–1898 rajasotiin Intiassa ja vuosina 1899–1902 buurisotaan. Sen jälkeen hän palveli maailmansodan syttymiseen saakka jälleen Intiassa erilaisissa esikunta- ja komentajantehtävissä.Nordisk familjebok, täydennysosa (1922), s. 649 Runeberg.org. Viitattu 9.2.2014. Häntä pidettiin Herbert Kitchenerin suojattina. Maailmansodan puhjettua Birdwood nimitettiin vuonna 1914 ANZAC-armeijakunnan komentajaksi, ja hän johti sitä seuraavana vuonna Gallipolin maihinnousussa. Operaation epäonnistumisesta huolimatta Birdwoodin maine komentajana ei tahraantunut, ja hänet ylennettiin elokuussa 1915 kenraaliluutnantiksi sekä lyötiin ritariksi myöhemmin samana vuonna. Hän nojasi paljolti esikuntapäällikkönään toimineen australialaisen kenraalin Brudenell Whiten apuun. Vuosina 1916–1918 Birdwood komensi länsirintamalle siirrettyjä australialaisia joukkoja. Hänet ylennettiin vuonna 1917 kenraaliksi, ja toukokuusta 1918 sodan loppuun asti hän toimi Britannian 5. armeijan komentajana.Sir William Birdwood Firstworldwar.com. Viitattu 9.2.2014. Birdwoodista tehtiin vuonna 1919 baronetti. Vuosina 1925–1930 hän toimi Intian joukkojen ylipäällikkönä. Hänet ylennettiin sotamarsalkaksi 1925 ja korotettiin paroniksi 1938. ==Lähteet== == Aiheesta muualla == Luokka:Brittiläiset marsalkat Luokka:Bathin ritarikunta Luokka:Vuonna 1865 syntyneet Luokka:Vuonna 1951 kuolleet
Reijo Karvonen

Reijo Olavi Karvonen (s. tammikuussa 1953 Kuusamo) on suomalainen laulaja, jonka levytysura alkoi vuonna 1975. Hän levytti 1970-luvun lopulla kaksi sooloalbumia ja lisäksi yhden Ikaros-yhtyeen jäsenenä. Ikaros oli vuonna 1978 Suomen edustajana Intervision laulukilpailussa. Samana vuonna Seija Simola edusti Suomea Eurovision laulukilpailussa Karvosen säveltämällä ja osin sanoittamalla kappaleella ”Anna rakkaudelle tilaisuus”. Karvonen on työskennellyt yli 30 vuotta musiikin opettajana. Hän on toiminut myös tuottajana ja vuonna 2008 Säveltäjät ja Sanoittajat Elvis ry:n toiminnanjohtajana sekä eri tehtävissä koululaiskonsertteja järjestävässä Konserttikeskuksessa. ==Diskografia== * Tulossa (1975) * Kuka lohduttaisi Nyytiä? (1979) ==Lähteet== ==Aiheesta muualla== * * * Popparin takatukka säilyy toistaiseksi. Helsingin Sanomat 26.1.2013. Luokka:Suomalaiset laulajat Luokka:Suomalaiset säveltäjät Luokka:Vuonna 1953 syntyneet Luokka:Elävät henkilöt
Unto Korhonen (diplomaatti)

Unto Kullervo Korhonen (10. toukokuuta 1931 Pielisensuu – 15. huhtikuuta 2020Kuolinilmoitus. Helsingin Sanomat 10.5.2020, s. C 23.) oli suomalainen diplomaatti, koulutukseltaan tekniikan lisensiaatti. Hän oli suurlähettiläs Lusakassa 1976–1980, Hanoissa 1980–1983, Dar es Salaamissa 1987–1988 ja ulkoasiainministeriön neuvotteleva virkamies 1983–1987 sekä 1988–1991.WSOY Iso Tietosanakirja, osa 4, s. 433. WSOY 1995. Korhonen valmistui Teknillisestä korkeakoulusta diplomi-insinööriksi 1955 ja tekniikan lisensiaatiksi 1963. Ennen diplomaatinuraa hän toimi 1961–1965 Maanmittaushallituksessa vanhempana insinöörinä ja 1966–1972 YK:n asiantuntijatehtävissä Pakistanissa. Sen jälkeen hän oli ulkoministeriön toimistopäällikkö 1972–1976.Kuka kukin on 1978, s. 421. Runeberg.org. == Lähteet == Luokka:Suomalaiset insinöörit Luokka:Vuonna 1931 syntyneet Luokka:Vuonna 2020 kuolleet Luokka:Suomen suurlähettiläät
Unto Korhonen

Unto Korhonen on seuraavien henkilöiden nimi: * Unto Korhonen (1915–1988), fyysikko, professori * Unto Korhonen (1931–2020), diplomaatti
Sant’Omobono Terme

Sant'Omobono Terme on kunta Pohjois-Italiassa Bergamon maakunnassa Lombardian alueella. Vuonna 2014 Sant'Omobono Termen kuntaan yhdistettiin pieni 421 asukkaan Valseccan kunta. Kuntaliitokset 2014 == Lähteet == Luokka:Bergamon maakunnan kunnat
Charles Townshend (kenraali)

Charles Vere Ferrers Townshend (21. helmikuuta 1861 – 18. toukokuuta 1924 Pariisi, Ranska) oli brittiläinen kenraali. Hän komensi ensimmäisen maailmansodan aikana Mesopotamiassa brittiläisiä joukkoja, jotka jäivät talvella 1915–1916 loukkuun piiritettyyn Kutin linnoitukseen. Townshend valmistui upseeriksi vuonna 1881. Hän osallistui brittien sotaretkiin Sudanissa vuosina 1883–1885 ja 1896–1898. Vuonna 1895 luoteis-Intiassa käydyn rajasodan aikana hän komensi brittijoukkoja, jotka pitivät hallussaan piiritettyä Chitralin linnoitusta aina apujoukkojen saapumiseen asti. Townshend taisteli myös buurisodassa. Vuonna 1911 hänet ylennettiin kenraalimajuriksi.Nordisk familjebok (1919), s. 524–525 Runeberg.org. Viitattu 9.2.2014. Ensimmäisen maailmansodan puhjettua Townshend nimitettiin huhtikuussa 1915 Mesopotamiaan sijoitetun 6. intialaisen divisioonan komentajaksi. Hän valtasi nopeasti Amaran ja voitti turkkilaiset Es Sinnin taistelussa, joten hänen esimiehensä John Nixon määräsi hänet etenemään Tigris-joen vartta pitkin kohti Bagdadia.Sir Charles Townshend Firstworldwar.com. Viitattu 9.2.2014. Townshend lähti etenemään Qurnasta marraskuun 1915 alussa, mutta kärsittyään tappion Ktesifonin taistelussa 22.–24. marraskuuta hän joutui perääntymään Kut-el-Amaraan. Turkkilaiset piirittivät Townshendin joukot sinne 8. joulukuuta. Kun saksalaisen marsalkka Colmar von der Goltzin johtamat turkkilaiset löivät Kutia vapauttamaan lähetetyt apujoukot, Townshendin oli antauduttava 29. huhtikuuta 1916. Townshend joutui olemaan seuraavat kaksi ja puoli vuotta sotavankina Konstantinopolissa. Häntä kohdeltiin hyvin ja hän eli mukavasti, mutta hänen joukoistaan kaksi kolmasosaa kuoli riutuessaan vankileirillä. Tämän seurauksena hänen maineensa kärsi sodan jälkeen. Townshend auttoi lokakuussa 1918 ympärysvaltojen ja Turkin välisen Mudroksen aselevon ehtojen neuvottelussa. Hän julkaisi vuonna 1920 muistelmakirjan My campaign in Mesopotamia ja toimi vuosina 1920–1922 parlamentin alahuoneen jäsenenä.Nordisk familjebok, täydennysosa (1926), s. 925 Runeberg.org. Viitattu 9.2.2014. ==Lähteet== Luokka:Brittiläiset kenraalit Luokka:Brittiläiset ensimmäisen maailmansodan sotilaat Luokka:Yhdistyneen kuningaskunnan alahuoneen jäsenet Luokka:Vuonna 1861 syntyneet Luokka:Vuonna 1924 kuolleet
Yuva

Yuva (suomeksi ”Nuori”) on Mani Ratnamin ohjaama intialainen hindinkielinen draamaelokuva vuodelta 2004. Pääosia näyttelevät Ajay Devgan, Abhishek Bachchan, Vivek Oberoi, Rani Mukerji, Kareena Kapoor ja Esha Deol. Elokuva kuvattiin samaan aikaan tamiliksi nimellä Aaytha Ezhuthu eri näyttelijäkokoonpanolla, Deolia lukuun ottamatta. == Näyttelijät == == Soundtrack == == Palkinnot == ;Filmfare Awards * Paras miessivuosa – Abhishek Bachchan * Paras naissivuosa – Rani Mukerji * Paras elokuva (kriitikkopalkinto) – Mani Ratnam * Paras käsikirjoitus – Mani Ratnam * Paras lavastus – Sabu Cyril == Lähteet == == Aiheesta muualla == * * Luokka:Vuoden 2004 intialaiset elokuvat Luokka:Intialaiset draamaelokuvat Luokka:Mani Ratnamin ohjaamat elokuvat Luokka:Hindinkieliset elokuvat
Maamehiläiset

Maamehiläiset (Andrenidae) on mesipistiäisiin kuuluva hyönteisten heimo. Siihen kuuluu noin neljätuhatta lajia, joista noin neljääkymmentä tavataan Suomessa. Mehiläisten heimojaosta on erilaisia käsityksiä; maamehiläiset saattavat olla myös Apidae -heimon alaheimo. Maamehiläiset ovat keskikokoisia mehiläisiä, jotka elävät yksin (eivätkä yhdyskuntina) ja kaivavat pesäkolonsa maahan. Osalla heimon lajeista, varsinkin Panurginae-alaheimossa, myrkkypistin on niin pieni, ettei se ole tehokas puolustautumiseen. Sen sijasta ne käyttävät vahvoja leukojaan puremaan hyökkääjää kivuliaasti. Charles Michener: The Bees of the World, 2. painos, Johns Hopkins University Press (2007). Viitattu 12.7.2023. == Alaheimot == *Andreninae *Oxaeinae *Panurginae == Lähteet == == Aiheesta muualla == *Laji.fi: Maamehiläiset (Andrenidae) *ITIS: Andrenidae *UniProt, Taxonomy: Andrenidae *National Center for Biotechnology Information (NCBI): Andrenidae *Global Biodiversity Information Facility (GBIF): Andrenidae *
Tonga talviolympialaisissa 2014

Tonga osallistui Sotšin talviolympialaisiin 2014. Maa kilpaili ensimmäistä kertaa historiansa aikana talviolympialaisissa. Tongan joukkueeseen kuului Sotšin olympialakisoissa vain ohjaskelkkailija Bruno Banani, joka sijoittui lajissaan 32:nneksi. == Joukkue == === Ohjaskelkkailu=== * Bruno Banani == Lähteet == * Sochi2014.com talviolympialaisissa 2014 Luokka:Valtiot talviolympialaisissa 2014
Koruperhoset

Koruperhoset (Biblidinae) on hieman alle 400 perhoslajia käsittävä täpläperhosten alaheimo. Ryhmään kuuluvia perhosia tavataan lähinnä Keski- ja Etelä-Amerikassa, mutta joitakin lajeja myös trooppisessa Afrikassa ja Aasiassa. == Piirteitä == Alaheimon perhoset ovat yleensä melko pieniä tai keskikokoisia. Siivet ovat useilla lajeilla varsin värikkäät ja joillakin esiintyy varsin näyttäviä kuvioita. s. 266 Toukat ovat useimmiten piikikkäitä ja monien lajien päässä on pitkiä, sarvimaisia ulokkeita. Suuri enemmistö lajeista elää trooppisessa Amerikassa, mutta joitakin lajeja elää myös Afrikassa sekä Aasiassa.BugGuide.net Ryhmän lähimpiä sukulaisia ovat häiveperhoset sekä aitotäpläperhosetThe Nymphalidae Systematics Group . == Tribukset ja suvut == Alaheimon kuuteen tribukseen kuuluu vajaat 400 perhoslajia. Lajimäärältään suurimpia sukuja ovat solkiset (Dynamine), sinikot (Eunica) ja kidehtijät (Perisama) * Biblidini ** oppaat Ariadne ** sinioppaat Laringa ** punakehät Biblis ** piiparit Eurytela ** liitopiiparit Neptidopsis ** narriseitikäiset Byblia ** sädeseitikäiset Mesoxantha ** seitikäiset Mestra ** lumeseitikäiset Archimestra ** emalikot Vila * Epicaliini ** tiernaset Myscelia ** hiilut Catonephele ** sepelsiivet Nessaea ** afrikansinikot Sallya ** leimusinikot Cybdelis ** sinikot Eunica ** nokkasinikot Libythina * Ageroniini ** karnevaaliperhoset Batesia ** ritisiivet Hamadryas ** pikkuritisiivet Ectima ** välkeritisiivet Panacea * Epiphilini ** jadesiivet Pyrrhogyra ** punamitalikaiset Temenis ** mitalikaiset Asterope ** raitoset Epiphile ** lieskoset Lucinia ** nirhoraitoset Bolboneura ** kärkilieskoset Nica ** lännenfaunit Peria * Eubagini ** solkiset Dynamine * Callicorini ** leimot Diaethria ** kidehtijät Perisama ** juomukidehtijät Orophila ** säihkekidehtijät Mesotaenia ** sinikorehtijat Antigonis ** hehkulaikut Haematera ** tulikorehtijat Paulogramma ** korehtijat Callicore ** nauhakorehtijat Catacore == Lähteet == == Aiheesta muualla == * Butterflies of America (runsaasti kuvia amerikkalaisista lajeista) * Afrotropical Butterflies and Skippers: Biblidinae * Butterflies of India * Markku Savela Luokka:Täpläperhoset
Henri Berthelot

Henri Mathias Berthelot (7. joulukuuta 1861 Fleurs – 29. tammikuuta 1931 Pariisi) oli ranskalainen kenraali, joka palveli ensimmäisessä maailmansodassa. Berthelot valmistui Saint Cyrin sotilasakatemiasta vuonna 1883 ja palveli 1885–1887 Tonkinissa sekä myös muissa Ranskan siirtomaissa. Vuodesta 1907 hän oli sijoitettuna Ranskan pääesikuntaan, ja yleni 1910 everstiksi sekä 1913 kenraalimajuriksi. Ennen sotaa hän osallistui yhdessä Joseph Joffren kanssa suunnitelma XVII:n laatimiseen. Maailmansodan ensimmäisten dramaattisten kuukausien aikana Berthelot toimi Joffren esikuntapäällikkönä Ranskan päämajassa. Hänet nimitettiin marraskuussa 1914 Soissonsin reservijoukkojen, tammikuussa 1915 53:nnen jalkaväkidivisioonan ja heinäkuussa 32:nnen armeijakunnan komentajaksi. Hänet ylennettiin divisioonankenraaliksi Champagnen taistelun jälkeen syksyllä 1915, ja seuraavana vuonna hän osallistui Verdunin taisteluun.Henri Berthelot Firstworldwar.com. Viitattu 9.2.2014.Nordisk familjebok, täydennysosa (1922), s. 593 Runeberg.org. Viitattu 9.2.2014. Lokakuusta 1916 maaliskuuhun 1918 Berthelot komensi Romaniassa olleita ranskalaisia apujoukkoja. Romanian antautumisen jälkeen hän palasi länsirintamalle. Heinäkuusta syyskuuhun 1918 hän komensi Ranskan viidettä armeijaa ympärysvaltojen suuressa vastahyökkäyksessä ja siihen liittyneessä toisessa Marnen taistelussa. Romanian liityttyä uudelleen sotaan Berthelot palasi sinne lokakuussa 1918 ranskalaisten ja englantilaisten joukkojen ylipäälliköksi. Sodan jälkeen Berthelot nimitettiin 1919 Metzin sotilaskuvernööriksi ja Ranskan korkeimman sotaneuvoston jäseneksi. Myöhemmin hän oli vielä Strasbourgin sotilaskuvernöörinä. ==Lähteet== Luokka:Ranskalaiset kenraalit Luokka:Vuonna 1861 syntyneet Luokka:Vuonna 1931 kuolleet
Piirtoperhoset

Piirtoperhoset (Cyrestinae) on pieni, alle 60 perhoslajia kattava täpläperhosten alaheimo. Perhosia tavataan Kaakkois-Aasiassa, Afrikassa sekä Amerikassa. s. 264-265 Piirtoperhoset on aikaisemmin luettu osaksi luotsiperhosten ryhmää. Geneettiset tutkimukset ovat kuitenkin antaneet perusteen erottaa se omaksi alaheimokseen.The Nymphalidae Systematics Group Piirtoperhosille ominainen piirre ovat siipiä kirjovat ohuet juovat. Osalla lajeista on takasiivissään myös pitkät kannukset. Hännyksien suvun (Marpesia) 17 lajia elävät Amerikoissa, mutta muiden lajien levinneisyydet painottuvat Etelä- ja Kaakkois-Aasiaan.Wahlberg, Niklas and Andrew V. Z. Brower. 2017. Cyrestinae Guenée 1865. Version 02 February 2017 (temporary). http://tolweb.org/Cyrestinae/69949/2017.02.02 in The Tree of Life Web Project, http://tolweb.org/ == Lähteet == == Aiheesta muualla == * Butterflies of America (paljon kuvia amerikkalaisista lajeista) * BugGuide.net * Butterflies of India * Afrotropical Butterflies and Skippers: Cyrestinae * Markku Savela Luokka:Täpläperhoset
Mihail Maksimotškin

Mihail Maksimotškin (, s. 29. elokuuta 1993 Nižni Novgorod, Venäjä) on venäläinen mäkihyppääjä. Maksimotškin kilpaili maailmancupissa ensimmäisen kerran Klingenthalissa marraskuussa 2013. Ensimmäiset maailmancupin pisteensä hän sai oltuaan viides Zakopanessa tammikuussa 2014. Se on edelleen hänen paras maailmancup-sijansa. Continental Cupissa hän on sijoittunut toiseksi Klingenthalissa syyskuussa 2013. Maksimotškin saavutti Predazzon universiadeissa 2013 kultaa sekajoukkuekilpailussa, hopeaa joukkuekilpailussa ja pronssia normaalimäessä. == Lähteet == Luokka:Venäläiset mäkihyppääjät Luokka:Vuonna 1993 syntyneet Luokka:Elävät henkilöt
François Alfonsi

François Alfonsi (s. 14. syyskuuta 1953) on ranskalainen vihreä poliitikko. Hänet toimi Euroopan parlamentin jäsenenä vuosina 2009–2024. Hän kuului aluekehitysvaliokuntaan ja kahteen valtuuskuntaan. ==Lähteet== Luokka:Ranskalaiset europarlamentaarikot Luokka:Ranskalaiset vihreät poliitikot Luokka:Vuonna 1953 syntyneet Luokka:Elävät henkilöt
Sandrine Bélier

Sandrine Bélier (s. 2. syyskuuta 1973) on ranskalainen vihreä poliitikko. Hän oli Euroopan parlamentissain 2009–2014. Hän kuului ympäristön, kansanterveyden ja elintarvikkeiden turvallisuuden valiokuntaan ja Japanin suhteiden valtuuskuntaan. ==Lähteet== == Aiheesta muualla == Luokka:Ranskalaiset europarlamentaarikot Luokka:Ranskalaiset vihreät poliitikot Luokka:Vuonna 1973 syntyneet Luokka:Elävät henkilöt
Kanta-Hämeen käräjäoikeus

Kanta-Hämeen käräjäoikeus on yksi Suomen 20 käräjäoikeudesta. Kanta-Hämeen käräjäoikeuden keskuspaikka on Hämeenlinna. Käräjäoikeus toimii Arvi Kariston kadulla sijaitsevassa oikeustalossa Hämeenlinnan keskustassa. Kanta-Hämeen käräjäoikeus kuuluu Turun hovioikeuden tuomiopiiriin. Itse Kanta-Hämeen käräjäoikeuden tuomiopiiri muodostuu Forssan, Hattulan, Hausjärven, Humppilan, Hämeenlinnan, Janakkalan, Jokioisten, Lopen, Riihimäen, Tammelan ja Ypäjän kunnista. Maaoikeusasioissa käräjäoikeuden tuomiopiiriin kuuluvat myös Pirkanmaan ja Päijät-Hämeen maakuntien kunnat. Ulosottoasiat ja yrityssaneerausasiat käsittelee Pirkanmaan käräjäoikeus. Tavallisesti valitusasiat käsittelee Turun hovioikeus, mutta sotilasasioista valitukset käsittelee Helsingin hovioikeus. Kanta-Hämeen käräjäoikeuden laamannina toimii Petteri Palomäki. == Lähteet == käräjäoikeus Luokka:Suomen käräjäoikeudet Luokka:Saaristenmäki Luokka:Hämeenlinna
Länsi-Uudenmaan käräjäoikeus

Länsi-Uudenmaan käräjäoikeus () on yksi Suomen 20 käräjäoikeudesta. Länsi- Uudenmaan käräjäoikeudella on kanslia ja pääistuntopaikka Espoon oikeustalossa Espoon Otaniemessä sekä istuntopaikka Raaseporin Tammisaaressa. Lohjan istuntopaikka lakkautettiin samalla kun Länsi-Uudenmaan käräjäoikeus muutti uuteen Espoon oikeustaloon Otaniemeen. Länsi-Uudenmaan käräjäoikeus kuului ennen vuodenvaihteen 2018–2019 käräjäoikeusuudistusta Turun hovioikeuden tuomiopiiriin. Uudistuksen jälkeen se on kuulunut Helsingin hovioikeuden tuomiopiiriin. Itse Länsi-Uudenmaan käräjäoikeuden tuomiopiiri muodostuu Espoon, Kauniaisen, Hangon, Inkoon, Kirkkonummen, Raaseporin, Siuntion, Karkkilan, Lohjan ja Vihdin kunnista. Käräjäoikeuden henkilöstöä oli vuoden 2021 toimintakertomuksen mukaan henkilötyövuosina yhteensä noin 140. Länsi- Uudenmaan käräjäoikeuden laamanni on Ilkka Lahtinen. == Lähteet == käräjäoikeus Luokka:Suomen käräjäoikeudet
Herman Koroleff

Herman Koroleff (12. joulukuuta 1883 Helsinki – 5. huhtikuuta 1957 Kauniainen) oli suomalainen juristi ja virkamies. Hän oli filosofian maisteri, lakitieteen lisensiaatti ja varatuomari. Hän toimi Ahvenanmaan maaherrana 1945–1953.Facta2001, WSOY 1981, 9. osa, palsta 33 Koroleff oli myös kirjailija. Muistelmissaan Den gamla goda tiden (1953) hän kuvaa helsinkiläistä porvariselämää 1900-luvun alussa. Teoksessa Mexikoresan (1956) hän kertoo matkastaan silloin vielä melko tuntemattomaan maahan.Uppslagsverket Finland Koroleff käänsi oikeustieteellistä kirjallisuutta suomesta ruotsiksi, muun muassa K. J. Ståhlbergin hallinto-oikeutta käsitteleviä teoksia. Hän toimi Korkeimman hallinto-oikeuden hallintosihteerinä, ensin nuorempana vuodesta 1918, sitten vuodesta 1933 vanhempana.Kuka kukin on 1954 (Archive.org) == Lähteet == Luokka:Suomalaiset juristit Luokka:Ahvenanmaan maaherrat Luokka:Vuonna 1883 syntyneet Luokka:Vuonna 1957 kuolleet
Stan Bowman

Stan Bowman (28. kesäkuuta 1973 Montreal, Quebec, Kanada) on NHL- jääkiekkojoukkue Chicago Blackhawksin entinen toimitusjohtaja ja seuran varapresidentti. ==Varhainen elämä== Stan Bowman syntyi kesäkuussa 1973, kun hänen isänsä Scotty Bowman oli alle kaksi kuukautta aiemmin voittanut Montreal Canadiensin valmentajana ensimmäisen Stanley Cup -mestaruutensa kukistamalla finaalisarjassa Chicago Blackhawksin otteluvoitoin 4–2. Vastasyntynyt poika sai etunimensä mestaruuspokaalin sekä maalivahtilegenda Glenn Hallin mukaan. Valmentaja-isän työ vei perheen myöhemmin Yhdysvaltoihin Buffaloon. Stan Bowman opiskeli kauppatieteitä ja tietojenkäsittelyä Notre Damen yliopistossa, josta hän valmistui vuonna 1995. ==Ura jääkiekkovaikuttajana== Stan Bowmanin ura Chicago Blackhawksin organisaatiossa alkoi vuonna 2001, jolloin hän toimi toimitusjohtajan avustajana. Vuodet 2005-2007 hänen tittelinsä oli Director of Hockey Operations ja vuodet 2007-2009 Bowman oli joukkueen varatoimitusjohtaja. Stan Bowman nimettiin Blackhawksin toimitusjohtajaksi 14. heinäkuuta 2009 ja samalla edeltävä toimitusjohtaja Dale Tallon siirrettiin seuraorganisaation sisällä muihin johtotehtäviin. Bowmanin ensimmäinen kausi toimitusjohtajana päättyi NHL-historian nuorimpana toimitusjohtajana Stanley Cup -mestaruuteen, kun Blackhawks oli NHL:n paras joukkue 49 vuoden tauon jälkeen. 7. syyskuuta 2010 Bowman ylennettiin toimitusjohtajan tehtäviensä lisäksi seuran varapresidentiksi. Mestaruuden jälkeen Blackhawks joutui kireän palkkakattotilanteen vuoksi luopumaan useista pelaajistaan. Bowman onnistui kuitenkin pitämään joukkueen pelaajamateriaalin kilpailukykyisenä. Muutaman kauden pettymyksen jälkeen Blackhawks juhli jälleen mestaruutta keväällä 2013 ja 2015. Bowmanin sopimusta pidennettiin 11. syyskuuta 2013 ulottumaan aina kevääseen 2018 asti. Bowman on seurajoukkuetehtäviensä lisäksi kuulunut myös ryhmään, joka avusti manageri David Poilea Yhdysvaltojen jääkiekkomaajoukkueen valitsemisessa Sotšin talviolympialaisiin 2014. Tämän lisäksi hänet valittiin Pohjois-Amerikan yhdistelmäjoukkueen toiminnanjohtajaksi, kun NHL ilmoitti joukkueen osallistumisesta vuoden 2016 maailmancupiin. Lokakuussa 2021 Bowman erosi Blackhawksin toimitusjohtajan paikalta. https://www.sportsnet.ca/nhl/article/blackhawks-gm-stan-bowman-steps-aside- conclusion-sexual-misconduct-investigation/ ==Lähteet== Luokka:Kanadalaiset jääkiekkovaikuttajat Luokka:Vuonna 1973 syntyneet Luokka:Elävät henkilöt
Uusi-Seelanti talviolympialaisissa 2014

Uusi-Seelanti osallistuu Sotšin talviolympialaisiin 2014 15 urheilijan voimin. Olympialaisten avajaisissa Uuden-Seelannin lippua kantoi pikaluistelija Shane Dobbin.http://www.olympic.org/Documents/Games_Sochi_2014/Flagbearers_Sochi_2014_Opening_Ceremony.pdf ==Joukkue== === Alppihiihto=== * Adam Barwood === Freestylehiihto=== * Janina Kuzma * Lyndon Sheehan * Beau-James Wells * Byron Wells * Josiah Wells * Anna Willcox-Silfverberg === Lumilautailu=== * Shelly Gotlieb * Stefi Luxton * Christy Prior * Rebecca Sinclair * Rebecca Torr === Pikaluistelu=== * Shane Dobbin === Skeleton=== * Katharine Eustage * Ben Sandford ==Lähteet== * Sochi.ru ===Viitteet=== talviolympialaisissa 2014 Luokka:Valtiot talviolympialaisissa 2014
Troy (New York)

Troy on kaupunki Yhdysvalloissa New Yorkin osavaltiossa. Se sijaitsee Hudsonin itärannalla, vastapäätä Watervlietin kaupunkia ja Mohawk-joen laskukohtaa. Troy on Rensselaerin piirikunnan hallintokeskus, ja se muodostaa yhtenäisen metropolialueen osavaltion pääkaupungin Albanyn ja Schenectadyn kaupungin kanssa. Troyn kaupunki on perustettu alueelle, jonka Hollannin Länsi-Intian kauppakomppania lahjoitti Kiliaen van Rensselaerille vuonna 1629. Se sai nykyisen nimensä vuonna 1789 antiikin Troijan mukaan. Kaupunki Troysta tuli vuonna 1816. Troy on liitetty Yhdysvaltain henkilöitymän Setä Samulin syntyyn. Vuoden 1812 sodan aikana troylainen liikemies Samuel Wilson, jonka lempinimi oli ”Uncle Sam”, teki muonitussopimuksen armeijan kanssa. Hänen toimittamiinsa lihatynnyreihin lyötiin leima U.S. Beef, joka alettiin lukea Uncle Sam’s beef (). Troyhin alkoi kehittyä jo varhain rauta- ja terästeollisuutta. Vaateteollisuus hallitsi kaupungin talouselämää siitä lähtien, kun ompelukone keksittiin vuonna 1852. Nykyään kaupungissa valmistetaan muun muassa autonosia ja puutarhanhoitovälineitä. Troyssa sijaitsevia oppilaitoksia ovat Rensselaer Polytechnic Institute (perustettu 1824), Russell Sage College (1916) ja Hudson Valley Community College (1953). ==Lähteet== == Aiheesta muualla == Luokka:New Yorkin kaupungit